title: Rozhodnutie Komisie z  19. júla 2010 týkajúce sa financovania činností vo veterinárnej oblasti v roku 2010 súvisiacich s informačnou politikou, podporou medzinárodných organizácií, nahlasovaním nákaz a informatizáciou veterinárnych postupov Európskej únie

text:
               21.7.2010

               SK

               Úradný vestník Európskej únie

               C 199/1

         ROZHODNUTIE KOMISIE
   z 19. júla 2010
   týkajúce sa financovania činností vo veterinárnej oblasti v roku 2010 súvisiacich s informačnou politikou, podporou medzinárodných organizácií, nahlasovaním nákaz a informatizáciou veterinárnych postupov Európskej únie
   2010/C 199/01
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho články 20, 23, článok 35 ods. 2 a článok 36 ods. 2,
   keďže:

               (1)

               V súlade s článkom 75 nariadenia o rozpočtových pravidlách a článkom 90 ods. 1 vykonávacích predpisov predchádza viazaniu výdavkov z rozpočtu Európskej únie rozhodnutie o financovaní, v ktorom sa stanovia podstatné prvky opatrenia predpokladajúceho využitie výdavkov a prijatého inštitúciou alebo orgánmi, na ktoré inštitúcia delegovala právomoci.

               (2)

               V súlade s článkom 110 nariadenia o rozpočtových pravidlách musí byť pre granty prijatý ročný pracovný program.

               (3)

               Je nevyhnutné stanoviť pracovný program pre činnosti Európskej únie vo veterinárnej oblasti súvisiace s informačnou politikou, podporou medzinárodných organizácií, nahlasovaním nákaz a informatizáciou veterinárnych postupov. Keďže predstavuje pracovný program uvedený v prílohách dostatočne podrobný rámec v zmysle článku 90 ods. 2 a 3 nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (ďalej len „vykonávacie predpisy“), predstavuje toto rozhodnutie rozhodnutie o financovaní výdavkov stanovených v pracovnom programe pre granty a verejné obstarávanie.

               (4)

               V článku 19 rozhodnutia 2009/470/ES sa stanovuje, že Únia poskytne finančný príspevok na zavedenie informačnej politiky v oblasti zdravia zvierat, dobrých životných podmienok zvierat a bezpečnosti potravín živočíšneho pôvodu vrátane realizácie štúdií potrebných na prípravu a vypracovanie právnych predpisov v oblasti dobrých životných podmienok zvierat.

               (5)

               Komisia sa zaviazala, že predloží Európskemu parlamentu a Rade správy o rôznych metódach omračovania hydiny [článok 27 ods. 3 nariadenia Rady (ES) č. 1099/2009 z 24. septembra 2009 o ochrane zvierat počas usmrcovania (3)], o životných podmienkach prevážaných zvierat a o obchodných tokoch živých zvierat v rámci rozšírenej Únie [článok 32 nariadenia Rady (ES) č. 1/2005 z 22. decembra 2004 o ochrane zvierat počas prepravy a s ňou súvisiacich činností a o zmene a doplnení smerníc 64/432/EHS a 93/119/ES a nariadenia (ES) č. 1255/97 (4)] a o vplyve genetických parametrov na zistené nedostatky spôsobujúce nedostatočnú pohodu kurčiat [článok 6 ods. 1 smernice Rady 2007/43/ES z 28. júna 2007, ktorou sa stanovujú minimálne pravidlá ochrany kurčiat chovaných na produkciu mäsa (5)].

               (6)

               Komisia sa zaviazala, že v rámci akčného plánu Spoločenstva v oblasti životných podmienok zvierat prijatého v roku 2006 (6) zlepší informovanie zainteresovaných subjektov a verejnosti, pokiaľ ide o normy v oblasti životných podmienok zvierat.

               (7)

               Komisia sa zaviazala predložiť Európskemu parlamentu a Rade do konca roka 2010 správu o klonovaní na účely potravinárskej výroby. V správe budú zohľadnené všetky aspekty klonovania na účely potravinárskej výroby v kontexte existujúcich právnych predpisov a načrtnuté existujúce možnosti. Sú potrebné údaje o súčasnej situácii, pokiaľ ide o využívanie príslušnej technológie, a o jej účinkoch na zdravie a kvalitu života zvierat.

               (8)

               Únia by mala využiť „Svetový veterinárny rok 2011“ na to, aby spropagovala svoju politiku v oblasti zdravia zvierat, ako aj dôležitosť veterinárnych profesií pri ochrane verejného zdravia, zdravia zvierat a kvality ich života.

               (9)

               V článku 19 písm. a) bode i) rozhodnutia 2009/470/ES sa stanovuje, že Únia poskytne finančný príspevok na zhromažďovanie a uchovávanie všetkých informácií súvisiacich s právnymi predpismi Únie, ktoré sa týkajú zdravia zvierat, pohody zvierat a bezpečnosti potravín živočíšneho pôvodu.

               (10)

               Je potrebný finančný príspevok na sprístupnenie interaktívnej databázy veterinárnych právnych predpisov (Vetlex) zriadenej GR pre rozširovanie pre kandidátske krajiny, potenciálne kandidátske krajiny a krajiny, ktoré sa zúčastňujú na iniciatíve európskej susedskej politiky, všetkým členským štátom.

               (11)

               Podľa článku 22 rozhodnutia 2009/470/ES sa Únia sa môže zaviazať alebo pomáhať členským štátom alebo medzinárodným organizáciám pri záväzku prijímať technické a vedecké opatrenia potrebné na tvorbu veterinárnych právnych predpisov Únie a na rozvoj veterinárneho vzdelávania a odbornej prípravy.

               (12)

               Svetová organizácia pre zdravie zvierat (ďalej len „OIE“) je medzivládna organizácia zodpovedná za zlepšenie zdravia zvierat na celom svete. OIE usporiada od 6. do 8. decembra 2010 celosvetovú konferenciu o veterinárnych právnych predpisoch. OIE uskutočnila prvú štúdiu o veterinárnych právnych predpisoch a má v úmysle rozvinúť debatu so všetkými členskými štátmi OIE počas spomínanej celosvetovej konferencie. Je dôležité, aby prístup EÚ k veterinárnym právnym predpisom zdieľali všetky členské štáty OIE a aby EÚ aktívne podporila túto konferenciu v záujme propagácie politiky Únie v oblasti zdravia zvierat pri tejto príležitosti.

               (13)

               Podľa článku 168 ods. 1 písm. c) vykonávacích predpisov sa môžu granty udeliť bez výzvy na predloženie návrhov subjektom, ktoré majú de facto monopolné postavenie. Ako orgán pre stanovovanie noriem v rámci WTO/SPS dohody a ako medzivládna organizácia zodpovedná za zlepšovanie zdravia zvierat na celom svete má OIE de facto monopol v tejto oblasti a teda sa nevyžaduje výzva na predloženie návrhov na to, aby mohla EÚ poskytnúť príspevok na zorganizovanie celosvetovej konferencie o veterinárnych právnych predpisoch.

               (14)

               V článku 35 ods. 1 rozhodnutia 2009/470/ES sa stanovuje, že finančná pomoc Únie môže byť poskytnutá na zavedenie systémov identifikácie zvierat a nahlasovanie nákaz.

               (15)

               Finančný príspevok Únie by sa mal poskytnúť na účely riadenia a zlepšenia systému nahlasovania nákaz zvierat (Animal Disease Notification System, ADNS) na základe rozhodnutia Komisie 2005/176/ES z 1. marca 2005 o stanovení písomnej formy a kódov na oznamovanie chorôb zvierat podľa smernice Rady 82/894/EHS (7).

               (16)

               Komisia sa vo svojom oznámení Rade, Európskemu parlamentu, Európskemu hospodárskemu a sociálnemu výboru a Výboru regiónov o novej stratégii týkajúcej sa zdravia zvierat v EÚ (2007 – 2013) zaviazala zlepšiť pripravenosť EÚ na závažné hrozby týkajúce sa zdravia zvierat vrátane posilnenia siete rýchlej reakcie Únie.

               (17)

               V článku 36 rozhodnutia 2009/470/ES sa stanovuje finančný príspevok Únie na určité počítačové systémy používané pri obchodovaní a dovozoch v rámci Únie.

               (18)

               Je nevyhnutné naďalej poskytovať finančné príspevky na zriaďovanie, riadenie a spravovanie integrovaného počítačového veterinárneho systému TRACES (obchodný kontrolný a expertný systém) zavedeného rozhodnutím Komisie zo dňa 30. decembra 2002 o vývoji integrovaného počítačového veterinárneho systému (8).

               (19)

               Toto rozhodnutie o financovaní sa môže vzťahovať aj na platbu úrokov z omeškania na základe článku 83 nariadenia o rozpočtových pravidlách a článku 106 ods. 5 vykonávacích predpisov.

               (20)

               Na účely uplatňovania tohto rozhodnutia je vhodné vymedziť pojem „podstatná zmena“ v zmysle článku 90 ods. 4 vykonávacích predpisov.

               (21)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Článok 1
   Týmto sa prijíma ročný pracovný program vykonávania článkov 20, 23, článku 35 ods. 2 a článku 36 ods. 2 rozhodnutia Rady 2009/470/ES uvedený v prílohe I a II.
   Tento pracovný program predstavuje rozhodnutie o financovaní v zmysle článku 75 nariadenia o rozpočtových pravidlách.
   Článok 2
   Maximálna výška príspevku schváleného týmto rozhodnutím na vykonávanie programu sa stanovuje na 4 935 000 EUR, ktoré sa financujú z nasledujúcich rozpočtových položiek všeobecného rozpočtu Európskej únie na rok 2010:

               —

               rozpočtová položka 17 04 02 01: 4 935 000 EUR

         Z týchto rozpočtových prostriedkov sa môžu hradiť aj úroky z omeškania.
   Článok 3
   1.   Schvaľujúca osoba môže k tomuto rozhodnutiu prijať akékoľvek zmeny, ktoré nie sú považované za podstatné v zmysle článku 90 ods. 4 nariadenia (ES, Euratom) č. 2342/2002, v súlade so zásadami riadneho finančného hospodárenia a proporcionality.
   2.   Nakumulované zmeny pridelených rozpočtových prostriedkov na opatrenia, na ktoré sa vzťahuje príslušný pracovný program, neprevyšujúce 10 % maximálnej výšky príspevku stanoveného v článku 2 tohto rozhodnutia sa nepovažujú za podstatné v zmysle článku 90 ods. 4 nariadenia (ES, Euratom) č. 2342/2002 pod podmienkou, že významne neovplyvňujú povahu a cieľ pracovného programu.

      V Bruseli 19. júla 2010

            Za Komisiu

         John DALLI

            člen Komisie

      (1)  Ú. v. EÚ L 155, 18.6.2009, s. 30.

      (2)  Ú. v. ES L 357, 31.12.2002, s. 1.

      (3)  Ú. v. EÚ L 303, 18.11.2009, s. 1.

      (4)  Ú. v. EÚ L 3, 5.1.2005, s. 1.

      (5)  Ú. v. EÚ L 182, 12.7.2007, s. 19.

      (6)  KOM(2006) 13 v konečnom znení.

      (7)  Ú. v. ES L 126, 28.4.1998, s. 16.

      (8)  Ú. v. ES L 8, 14.1.2003, s. 44.

      PRÍLOHA I

         Rozhodnutie Rady 2009/470/ES o výdavkoch na veterinárnom úseku, a najmä jeho články 20, 23, článok 35 ods. 2 a článok 36 ods. 2 – pracovný program na rok 2010

      1.1.   Úvod

      Tento program obsahuje 8 vykonávacích opatrení na rok 2010. Na základe cieľov uvedených v rozhodnutí Rady 2009/470/ES z 25. mája 2009 o výdavkoch na veterinárnom úseku sú rozdelenie rozpočtových prostriedkov a hlavné opatrenia takéto:

                  —

                  na granty (realizované v rámci priameho centralizovaného hospodárenia) (1.2):

                              —

                              Finančný príspevok Únie na usporiadanie celosvetovej konferencie o veterinárnych právnych predpisoch, ktorú OIE organizuje od 6. do 8. decembra 2010, vo výške 200 000 EUR, predstavujúci spolufinancovanie Únie v maximálnej výške 80 % celkových oprávnených nákladov.

                  —

                  na verejné obstarávanie (realizované v rámci priameho centralizovaného hospodárenia) (1.3):

                              —

                              Využitie rámcovej dohody na budovanie nástrojov na podporu problematiky zdravia zvierat a zásad stratégie v oblasti zdravia zvierat v rámci komunikačnej kampane na podporu „Svetového veterinárneho roka 2011“ do maximálnej výšky 1 100 000 EUR.

                              —

                              Postúpenie príspevku vo výške najviac 75 000 EUR zo strany GR pre zdravie a spotrebiteľov na GR pre rozširovanie formou písomnej dohody medzi týmito dvomi generálnymi riaditeľstvami v súlade s článkom 7 interných predpisov na účely sprístupnenia databázy Vetlex pre úradníkov v štátnej správe členských štátov.

                              —

                              Využitie rámcovej dohody na štúdiu s cieľom zhromaždiť dostupné informácie o účinkoch klonovania na zdravie a kvalitu života poľnohospodárskych zvierat vo výške najviac 50 000 EUR.

                              —

                              Využitie rámcovej dohody na zriaďovanie, riadenie a spravovanie integrovaného počítačového veterinárneho systému TRACES (obchodný kontrolný a expertný systém) vo výške najviac 2 210 000 EUR.

                              —

                              Využitie rámcovej dohody na štúdie, zverejňovanie a šírenie informácií na podporu stratégie v oblasti dobrých podmienok zvierat vo výške najviac 600 000 EUR.

                              —

                              Využitie rámcovej dohody na štúdiu zameranú na vyhodnotenie pripravenosti EÚ na závažné riziká týkajúce sa zdravia zvierat a posilnenie siete rýchlej reakcie Únie v tejto oblasti vo výške najviac 200 000 EUR.

                              —

                              Využitie rámcovej dohody na aktualizáciu systému nahlasovania nákaz zvierat (ADNS) spolu s nevyhnutnými technickými vylepšeniami vo výške najviac 500 000 EUR.

            1.2.   Granty

      1.2.1.   Finančný príspevok únie na financovanie celosvetovej konferencie o veterinárnych právnych predpisoch organizovanej OIE v dňoch 6. až 8. decembra 2010

      Granty sú predmetom písomnej dohody.
      PRÁVNY ZÁKLAD
      Článok 23 rozhodnutia Rady 2009/470/ES.
      ROZPOČTOVÁ POLOŽKA
      17 04 02 01
      CIELE, KTORÉ SA MAJÚ DOSIAHNUŤ, A PREDPOKLADANÉ VÝSLEDKY
      OIE usporiada v dňoch 6. až 8. decembra 2010 celosvetovú konferenciu o veterinárnych právnych predpisoch.
      Keďže Svetová organizácia pre zdravie zvierat (OIE) uskutočnila prvú štúdiu o veterinárnych právnych predpisoch a má v úmysle rozvinúť debatu so všetkými členskými štátmi OIE počas spomínanej celosvetovej konferencie, je dôležité, aby prístup EÚ k veterinárnym právnym predpisom zdieľali všetky členské štáty OIE a aby EÚ aktívne podporila túto konferenciu.
      OPIS A CIELE VYKONÁVACIEHO OPATRENIA
      Finančný príspevok Únie na financovanie celosvetovej konferencie o veterinárnych právnych predpisoch.
      VYKONÁVANIE
      Priame centralizované
      PRIAME UDELENIE: ČL. 168 ODS. 1 PÍSM. C)
      ORIENTAČNÁ VÝŠKA GRANTU
      200 000 EUR
      MAXIMÁLNA MOŽNÁ MIERA SPOLUFINANCOVANIA
      Maximálne 80 % celkových oprávnených nákladov spojených s organizáciou príslušnej celosvetovej konferencie.
      1.3.   Verejné obstarávanie

      Celkový rozpočet vyhradený na zmluvy o verejnom obstarávaní v roku 2010 dosahuje výšku 4 735 000 EUR.
      1.3.1.   Komunikačná kampaň na podporu „Svetového veterinárneho roku 2011“

      PRÁVNY ZÁKLAD
      Článok 20 rozhodnutia Rady 2009/470/ES
      ROZPOČTOVÁ POLOŽKA
      17 04 02 01
      ORIENTAČNÝ POČET A DRUH PLÁNOVANÝCH ZMLÚV
      Najviac štyri zmluvy o poskytnutí služby
      PREDMET PLÁNOVANÝCH ZMLÚV
      Príprava komunikačnej kampane k „Svetovému veterinárnemu roku 2011“ v záujme propagácie politiky Únie v oblasti zdravia zvierat počas uvedeného roka vrátane rozličných komunikačných akcií a nástrojov. Podrobnosti v prílohe II.
      VYKONÁVANIE
      Priame centralizované
      ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
      —
      OSOBITNÁ ZMLUVA
      Uzavretie aspoň štyroch osobitných zmlúv o poskytnutí služby (počas druhého kvartálu 2010) na základe rámcovej dohody s referenčným číslom XXX (referenčné číslo sa uvedie pred prijatím).
      1.3.2.   Vetlex k dispozícii štátnym správam všetkých členských štátov

      PRÁVNY ZÁKLAD
      Článok 20 rozhodnutia Rady 2009/470/ES
      ROZPOČTOVÁ POLOŽKA
      17 04 02 01
      ORIENTAČNÝ POČET A DRUH PLÁNOVANÝCH ZMLÚV
      Postúpenie príspevku zo strany GR pre zdravie a spotrebiteľov na GR pre rozširovanie formou písomnej dohody medzi týmito dvomi generálnymi riaditeľstvami v súlade s článkom 7 interných predpisov
      PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
      Databáza Vetlex je existujúca interaktívna databáza všetkých veterinárnych právnych predpisov, ktorá je v súčasnosti prístupná kandidátskym krajinám, potenciálnym kandidátskym krajinám a krajinám, ktoré sa zúčastňujú na iniciatíve európskej susedskej politiky. Aktualizuje sa do 24 hodín od uverejnenia nového právneho predpisu a obsahuje konsolidované verzie príslušného právneho predpisu. Spravuje ju externá spoločnosť prostredníctvom zmluvy, ktorú má s GR pre rozširovanie.
      Finančné prostriedky na krytie nákladov s tým spojených pochádzajú v súčasnosti z rozpočtu GR pre rozširovanie a preto nemôže byť prístup k databáze Vetlex umožnený členským štátom.
      Plánovaný príspevok umožní, aby sa Vetlex sprístupnil úradníkom štátnej správy v členských štátoch.
      VYKONÁVANIE
      —
      ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
      Po prijatí tohto rozhodnutia
      ORIENTAČNÁ SUMA NA VÝZVU NA PREDLOŽENIE PONÚK
      75 000 EUR
      OSOBITNÁ ZMLUVA
      Písomná dohoda medzi GR pre zdravie a spotrebiteľov a GR pre rozširovanie
      1.3.3.   Štúdia o účinkoch klonovania na zdravie a kvalitu života poľnohospodárskych zvierat

      PRÁVNY ZÁKLAD
      Článok 23 rozhodnutia Rady 2009/470/ES
      ROZPOČTOVÁ POLOŽKA
      17 04 02 01
      ORIENTAČNÝ POČET A DRUH PLÁNOVANÝCH ZMLÚV
      Jedna zmluva o poskytnutí služby (s využitím existujúcich rámcových dohôd)
      PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
      Budú sa zhromažďovať údaje o nepriaznivých účinkoch tejto technológie na klonované zvieratá a ich náhradné matky. Urobí sa porovnanie s ostatnými technológiami, ako aj analýza možnosti zlepšenia príslušnej techniky.
      Predmetom štúdie bude aj vplyv klonovania na biodiverzitu, programy šľachtenia a biologickú bezpečnosť.
      VYKONÁVANIE
      Priame centralizované
      ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
      Prvá polovica roku 2010
      ORIENTAČNÁ SUMA NA VÝZVU NA PREDLOŽENIE PONÚK
      50 000 EUR
      OSOBITNÁ ZMLUVA
      Uzatvorenie jednej osobitnej zmluvy o poskytnutí služby (počas druhého kvartálu 2010) na základe rámcovej dohody s referenčným číslom XXX (referenčné číslo sa uvedie pred prijatím).
      1.3.4.   Zriaďovanie, riadenie, spravovanie a ďalšie budovanie integrovaného počítačového veterinárneho systému TRACES (obchodný kontrolný a expertný systém)

      PRÁVNY ZÁKLAD
      Článok 36 ods. 2 rozhodnutia Rady 2009/470/ES
      ROZPOČTOVÁ POLOŽKA
      17 04 02 01
      ORIENTAČNÝ POČET A DRUH PLÁNOVANÝCH ZMLÚV
      Niekoľko zmlúv o poskytnutí služby (s využitím existujúcich rámcových dohôd)
      PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)

                  —

                  1 935 000 EUR na zriaďovanie, riadenie a spravovanie integrovaného počítačového veterinárneho systému TRACES (obchodný kontrolný a expertný systém), logistickú podporu na pomoc používateľom systému TRACES, príspevok na centrálne služby, komunikáciu, internetovú stránku, bezpečnosť a nákup (spravovanie a podpora) softvérových licencií

                  —

                  150 000 EUR na vybudovanie a realizáciu informačnej platformy na výmenu informácií medzi vnútroštátnymi databázami hovädzieho dobytka v kombinácii s osvedčovaním prostredníctvom systému TRACES

                  —

                  125 000 EUR na štúdiu zameranú na analýzu technických požiadaviek na realizáciu elektronického osvedčovania v rámci systému TRACES a analýzu existujúceho riešenia týkajúceho sa elektronických podpisov v členských štátoch.

            VYKONÁVANIE
      Priame centralizované
      ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
      —
      ORIENTAČNÁ SUMA NA VÝZVU NA PREDLOŽENIE PONÚK
      2 210 000 EUR [súčasť 140 miliónov EUR z ESP DESIS I a II (služby rozvoja v oblasti informačných technológií poskytované GR pre informatiku)]
      OSOBITNÁ ZMLUVA
      Uzatvorenie niekoľkých osobitných zmlúv o poskytnutí služby (počas tretieho kvartálu 2010) na základe rámcových dohôd s referenčnými číslami DIGIT 05650, 05710, 05711, 05716, 06210, 06350.
      Ukončenie výzvy na vyjadrenie záujmu s kódom 4-12 uverejnenej pod referenčným číslom 2005/S 208-204587 (počas tretieho kvartálu 2010).
      1.3.5.   Štúdie, zverejňovanie a šírenie informácií na podporu stratégie v oblasti dobrých životných podmienok zvierat

      PRÁVNY ZÁKLAD
      Článok 20 rozhodnutia 2009/470/ES
      ROZPOČTOVÁ POLOŽKA
      17 04 02 01
      ORIENTAČNÝ POČET A DRUH PLÁNOVANÝCH ZMLÚV
      Maximálne sedem zmlúv o poskytnutí služby (s využitím existujúcich rámcových dohôd).
      PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)

                  —

                  Štúdia o vplyve možných opatrení na stratégiu EÚ v oblasti životných podmienok zvierat.

                  —

                  Štúdia s cieľom vyhodnotiť sociálno–ekonomický a environmentálny dosah nepokračovania v používaní určitých metód omračovania hydiny, ku ktorým patrí napr. viacnásobné omračovanie v elektrickom vodnom kúpeli.

                  —

                  Správa o vplyve nariadenia (ES) č. 1/2005 na životné podmienky zvierat s prihliadnutím na vykonávanie požiadaviek týkajúcich sa navigačných systémov, ako aj o jeho sociálno–ekonomickom dosahu vrátane regionálnych aspektov.

                  —

                  Usporiadanie medzinárodnej konferencie o vzdelávaní v oblasti životných podmienok zvierat s cieľom bližšie informovať občanov o životných podmienkach zvierat a zvýšiť povedomie o dôležitosti vzdelávania ľudí o tom, ako by sa malo zaobchádzať so zvieratami.

                  —

                  Štúdia zameraná na vyhodnotenie sociálno–ekonomických a environmentálnych dosahov možných opatrení s cieľom eliminovať problémy súvisiace so životnými podmienkami brojlerov na predaj, ktoré súvisia s genetickým výberom, ako aj s tým, akým spôsobom boli chované a držané kŕdle starorodičovskej a rodičovskej línie.

            VYKONÁVANIE
      Priame centralizované
      ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
      —
      ORIENTAČNÁ SUMA NA VÝZVU NA PREDLOŽENIE PONÚK
      600 000 EUR
      OSOBITNÁ ZMLUVA
      Uzatvorenie maximálne siedmich osobitných zmlúv o poskytnutí služby (v druhej polovici 2010) na základe vyhodnotenia rámcovej dohody, hodnotenia vplyvu a súvisiacich služieb, časť 3, Potravinový reťazec, číslo zmluvy SANCO/2008/01/055. Okrem prípadu usporiadania medzinárodnej konferencie o vzdelávaní v oblasti životných podmienok zvierat, na účely ktorej budú uzavreté osobitné zmluvy o poskytnutí služby alebo dohody na úrovni útvarov.
      1.3.6.   Hodnotenie siete rýchlej reakcie, krízového riadenia a komunikačnej kapacity EÚ, pokiaľ ide o určité prenosné ochorenia zvierat

      PRÁVNY ZÁKLAD
      Článok 23 rozhodnutia Rady 2009/470/ES
      ROZPOČTOVÁ POLOŽKA
      17 04 02 01
      ORIENTAČNÝ POČET A DRUH PLÁNOVANÝCH ZMLÚV
      Jedna zmluva o poskytnutí služby (s využitím existujúcich rámcových dohôd)
      PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
      Štúdia zameraná na hodnotenie siete rýchlej reakcie, krízového riadenia a komunikačnej kapacity EÚ, pokiaľ ide o určité prenosné ochorenia zvierat
      VYKONÁVANIE
      Priame centralizované
      ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
      Prvá polovica roku 2010
      ORIENTAČNÁ SUMA NA VÝZVU NA PREDLOŽENIE PONÚK
      200 000 EUR
      OSOBITNÁ ZMLUVA
      Rámcová dohoda GR SANCO pre hodnotenie 2009 – 2013, časť 3 (Potravinový reťazec), číslo zmluvy je SANCO/2008/01/055
      1.3.7.   Systém nahlasovania nákaz zvierat (ADNS)

      PRÁVNY ZÁKLAD
      Článok 35 ods. 2 rozhodnutia Rady 2009/470/ES
      ROZPOČTOVÁ POLOŽKA
      17 04 02 01
      ORIENTAČNÝ POČET A DRUH PLÁNOVANÝCH ZMLÚV
      Maximálne tri zmluvy o poskytnutí služby (s využitím existujúcich rámcových dohôd)
      PREDMET PLÁNOVANÝCH ZMLÚV (POKIAĽ JE MOŽNÉ UVIESŤ)
      Cieľom tejto zmluvy o verejnom obstarávaní je:

                  —

                  150 000 EUR na prebiehajúcu činnosť na systéme ADNS.

                  —

                  150 000 EUR na pripravenie ADNS na používanie internetových služieb na príjem a odosielanie správ a na zabezpečenie kompatibilnosti ADNS a notifikačného systému OIE.

                  —

                  50 000 EUR na mapovanie: doplnenie ADNS o internetovú mapu a pridanie internetovej mapy na internetové stránky GR SANCO.

                  —

                  50 000 EUR na mapovanie: zlepšenie výstupov prostredníctvom ArcMAP.

                  —

                  100 000 EUR na licencie a podporu.

            VYKONÁVANIE
      Priame centralizované
      ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
      Už uskutočnené GR pre informatiku
      ORIENTAČNÁ SUMA NA VÝZVU NA PREDLOŽENIE PONÚK
      500 000 EUR
      OSOBITNÁ ZMLUVA
      Uzavretie maximálne troch osobitných zmlúv o poskytnutí služby (v priebehu roka 2010) na základe rámcovej dohody s referenčným číslom DI 5710-5750

      PRÍLOHA II

         Programovací dokument s opisom spoločných komunikačných akcií uvedených v Memorande porozumenia medzi Európskou komisiou a Svetovou organizáciou pre zdravie zvierat (OIE), pokiaľ ide o spoločné komunikačné akcie na rok 2011
          (1)

      1.   Produkcia videoklipov

      Dodávateľ, ktorého určí Komisia, vyrobí šesť (6) videoklipov na tému zdravie zvierat, ktoré budú súvisieť napríklad s každodennou prácou veterinárov s veľkými zvieratami v poľnohospodárskych podnikoch, s obchodovaním so živými zvieratami a so živočíšnymi výrobkami, s bezpečnosťou potravín, so životnými podmienkami zvierat, s kontrolou zoonóz, s krízovým riadením a s potravinovou bezpečnosťou.
      Komisia bude financovať produkciu a šírenie príslušných videoklipov prostredníctvom osobitných internetových stránok, ako napr. EU tube, a takisto eventuálne prostredníctvom televíznych staníc v členských štátoch EÚ.
      OIE zabezpečí zase bezplatné dodanie relevantného surového filmového materiálu, ktorý použije Komisiou menovaný dodávateľ výlučne na produkciu príslušných šiestich videoklipov. OIE môže vlastnými kanálmi šíriť príslušné videoklipy vo všetkých ostatných členských krajinách OIE.
      Dohodlo sa, že obidve strany budú dohliadať nad každou fázou úpravy spotov.
      Vlastníkom autorských práv konečnej podoby videoklipov bude Komisia, pričom však bude žiadať o súhlas OIE v prípade ďalšieho množenia, ďalších modifikácií alebo ďalšieho použitia častí alebo celku príslušného materiálu vyrobeného dodávateľom.
      Komisia udelí OIE právo na voľné využitie príslušných videoklipov, ale OIE bude musieť poskytnúť Komisii informácie týkajúce sa ich šírenia.
      2.   Veterinárny týždeň EÚ 2011 a návrh pútačov

      Je potrebné vytvoriť takú vizuálnu podobu veterinárneho týždňa EÚ 2011, ktorá bude obsahovať prvky kampane „Svetový veterinárny rok 2011“ (Vet2011) a pri ktorej sa využije niekoľko vzájomne prepojených komunikačných nástrojov.
      Dohodlo sa, že pre túto vizuálnu podobu sa využijú a prispôsobia prvky súčasného návrhu pre Vet2011. Akákoľvek zásadná obmena existujúceho loga Vet2011 by mala byť predložená na schválenie generálnemu riaditeľovi OIE, dr. Bernardovi Vallatovi, a predsedovi animačného a koordinačného výboru kampane Vet2011, prof. Jeanovi-Françoisovi Charymu.
      V rámci kampane Vet2011 má Komisia v pláne použiť vytvorenú vizuálnu podobu na zhotovenie pútačov, ktoré budú niesť logo EÚ a logo OIE. Jeden z týchto pútačov by sa mal vyvesiť na budove Berlaymont v týždni medzi 17. a 24. januárom 2011. Okrem toho pripraví a zhotoví Komisia ten istý pútač v menšom formáte, ktorý bude použitý na hlavnom sídle OIE a ktorý bude signalizovať začiatok Svetového veterinárneho roka. OIE zabezpečí, aby sa tento menší pútač vyvesil na vybranom mieste. Komisia bude hradiť iba náklady súvisiace s vyvesením a zvesením pútača na budove Berlaymont. Vyvesenie týchto pútačov na rozličných miestach prispeje k zviditeľneniu činnosti Komisie a OIE.
      3.   Internetová fotografická súťaž

      V rámci kampane „Svetový veterinárny rok 2011“ sa plánuje zorganizovanie internetovej fotografickej súťaže. Táto internetová stránka by mala umožniť verejnosti v EÚ a na celom svete zapojiť sa do fotografickej súťaže priamym nahraním fotografií a kontaktných údajov na server. Plánuje sa, že táto fotografická súťaž bude zahŕňať rozličné kategórie zamerané tak na účastníkov, ako aj na témy. To by malo byť zohľadnené pri návrhu internetovej stránky, ktorá by mala zahŕňať vizuálnu podobu vytvorenú na účely kampane, rovnako ako logo EÚ a logo OIE.
      Tento projekt bude financovať Komisia, pričom sa počíta so zverejnením vybraných fotografií počas veterinárneho týždňa EÚ 2011, ktorý sa má uskutočniť v dňoch 16. až 22. mája 2011. OIE bude túto súťaž podporovať a zohrávať aktívnu úlohu pri výbere víťazných fotografií a ich uverejnení na externých miestach, predovšetkým v dejisku 79. generálneho zasadania v Paríži, ako aj v hlavnom sídle OIE v Paríži.
      4.   Stánky na podujatiach Grüne Woche (Berlín)/Salon de l’Agriculture (Paríž)

      Komisia a OIE sú zajedno v tom, že Vet2011 by mal byť predmetom osláv na dvoch najväčších európskych poľnohospodárskych a potravinárskych veľtrhoch v Nemecku (január 2011) a vo Francúzsku (február 2011).
      Dohodlo sa, že Komisia bude financovať realizáciu stánkov a výrobu príslušného komunikačného materiálu a reklamných darčekov. OIE na oplátku súhlasilo, že vybaví s príslušnými úradmi na veľtrhoch bezplatný prenájom stánkov/miest. Zástupcovia Komisie a OIE budú prítomní v spoločnom stánku počas veľtrhov.

         (1)  K(2010) 3526.


title: 2004/744/ES:Rohodnutie Rady z 12. júla 2004, ktorým sa menuje jeden španielsky náhradník Výboru regiónov

text:
               30.10.2004

               SK

               Úradný vestník Európskej únie

               L 328/99

      ROHODNUTIE RADY

   z 12. júla 2004,
   ktorým sa menuje jeden španielsky náhradník Výboru regiónov

   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 263,
   so zreteľom na návrh španielskej vlády,
   keďže:

               (1)

               Rada prijala 22. januára 2002 rozhodnutie 2002/60/ES (1), ktorým sa menujú členovia a náhradníci Výboru regiónov na obdobie od 26. januára 2002 do 25. januára 2006.

               (2)

               V dôsledku skončenia mandátu pána Joaquina RIVASA RUBIALESA, ktoré bolo oznámené Rade 24. júna 2004, sa uvoľnilo jedno miesto náhradníka Výboru regiónov,

         ROZHODLA TAKTO:
   Jediný článok
   Pán Pedro MOYA MILANES, Secretario General de Acción Exterior, Consejería de Presidencia, Gobierno de la Comunidad Autónoma de Andalucía, je vymenovaný za náhradníka Výboru regiónov namiesto pána Joaquina RIVASA RUBIALESA na zvyšný čas jeho funkčného obdobia, ktoré trvá do 25. januára 2006.

      V Bruseli 12. júla 2004

            Za Radu

            predseda

         B. R. BOT

      (1)  Ú. v. ES L 24, 26.1.2002, s. 38.


title: Rozhodnutie Rady z 19. decembra 2000 o podpise Dohody vo forme výmeny listov medzi Európskym spoločenstvom a Ukrajinou, ktorou sa predlžuje, mení a dopĺňa Dohoda medzi Európskym hospodárskym spoločenstvom a Ukrajinou o obchode s textilnými výrobkami, parafovaná 5. mája 1993, naposledy zmenená a doplnená Dohodou vo forme výmeny listov parafovanou 15. októbra 1999, ako aj o schválení jej predbežného uplatňovania

text:
Dôležité právne oznámenie

|

32001D0033

Úradný vestník L 016 , 18/01/2001 S. 0001 - 0002

		Rozhodnutie Radyz 19. decembra 2000o podpise Dohody vo forme výmeny listov medzi Európskym spoločenstvom a Ukrajinou, ktorou sa predlžuje, mení a dopĺňa Dohoda medzi Európskym hospodárskym spoločenstvom a Ukrajinou o obchode s textilnými výrobkami, parafovaná 5. mája 1993, naposledy zmenená a doplnená Dohodou vo forme výmeny listov parafovanou 15. októbra 1999, ako aj o schválení jej predbežného uplatňovania(2001/33/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 v spojení s článkom 300 ods. 2 prvým pododsekom prvou vetou,so zreteľom na návrh Komisie,keďže:(1) Komisia dohodla v mene spoločenstva dvojstrannú Dohodu vo forme výmeny listov o predĺžení, zmene a doplnení jestvujúcej Dohody medzi Európskym hospodárskym spoločenstvom a Ukrajinou o obchode s textilnými výrobkami [1] a protokoly k nej.(2) Dohoda vo forme výmeny listov bola parafovaná 2. októbra 2000.(3) Dohoda vo forme výmeny listov by sa mala podpísať v mene spoločenstva.(4) Z dôvodu predpokladaného zvýšenia kvót na rok 2000 by sa mala dohoda vo forme výmeny listov predbežne a obojstranne uplatňovať čo najskôr pred koncom roka 2000, do ukončenia príslušných postupov potrebných na jej formálne uzatvorenie,ROZHODLA TAKTO:Článok 1Dohoda vo forme výmeny listov medzi Európskym spoločenstvom a Ukrajinou, ktorou sa predlžuje, mení a dopĺňa Dohoda medzi Európskym hospodárskym spoločenstvom a Ukrajinou o obchode s textilnými výrobkami, parafovaná 5. mája 1993, naposledy zmenená a doplnená Dohodou vo forme výmeny listov parafovanou 15. októbra 1999, sa týmto v mene Európskeho spoločenstva schvaľuje s výhradou rozhodnutia Rady o uzatvorení uvedenej dohody.Text dohody tvorí prílohu k tomuto rozhodnutiu.Článok 2Predseda Rady sa týmto splnomocňuje určiť osobu/-y oprávnenú/-é podpísať dohodu vo forme výmeny listov v mene spoločenstva, s výhradou jej uzatvorenia.Článok 3Dohoda vo forme výmeny listov sa predbežne uplatňuje od 1. novembra 2000 až do jej formálneho uzatvorenia s výhradou, že aj Ukrajina výmenu listov predbežne uplatňuje.Článok 41. Komisia môže v súlade s postupom podľa článku 17 nariadenia Rady (EHS) č. 3030/93 z 12. októbra 1993 o spoločných pravidlách dovozu určitých textilných výrobkov s pôvodom v tretích krajinách [2] pozastaviť uplatňovanie režimu dvojitej kontroly na určité výrobky po konzultácii s Ukrajinou podľa článku 2 ods. 1 posledného pododseku Dohody o obchode s textilnými výrobkami, zmenenej bodom 3.4 tejto dohody vo forme výmeny listov.2. Komisia prijme v súlade s postupom podľa článku 17 nariadenia Rady (EHS) č. 3030/93 opatrenia ustanovené v bode 6 tejto dohody vo forme výmeny listov, t. j. znovu zavedie systém kvót platný v roku 2000 v prípade, že Ukrajina neuplatní colné sadzby uvedené v bode 4 tejto dohody vo forme výmeny listov.V Bruseli 19. decembra 2000Za RadupredsedaJ. Glavany[1] Ú. v. ES L 123, 17.5.1994, s. 718.[2] Ú. v. ES L 275, 8.11.1993, s. 1. Nariadenie naposledy zmenené a doplnené nariadením Komisie (ES) č. 1987/2000 (Ú. v. ES L 237, 21.9.2000, s. 24).--------------------------------------------------


title: 2012/180/EÚ: Rozhodnutie Európskej centrálnej banky z  21. marca 2012 , ktorým sa mení a dopĺňa rozhodnutie ECB/2011/25 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (ECB/2012/4)

text:
               29.3.2012

               SK

               Úradný vestník Európskej únie

               L 91/27

         ROZHODNUTIE EURÓPSKEJ CENTRÁLNEJ BANKY
   z 21. marca 2012,
   ktorým sa mení a dopĺňa rozhodnutie ECB/2011/25 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky
   (ECB/2012/4)
   (2012/180/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 3.1 prvú zarážku a článok 18.2,
   keďže:

               (1)

               Podľa článku 18.1 štatútu ESCB Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá určujúce akceptovateľnosť zábezpeky na účely operácií menovej politiky Eurosystému sú stanovené v prílohe I k usmerneniu ECB/2011/14 z 20. septembra 2011 o nástrojoch a postupoch menovej politiky Eurosystému (1) (ďalej len „všeobecná dokumentácia“).

               (2)

               Národné centrálne banky by nemali mať povinnosť prijímať ako zábezpeku v úverových operáciách Eurosystému akceptovateľné bankové dlhopisy garantované členským štátom, na ktorý sa uplatňuje program Európskej únie/Medzinárodného menového fondu alebo členským štátom, ktorého hodnotenie kreditného rizika nespĺňa minimálnu požiadavku Eurosystému na vysoké štandardy na hodnotenie kreditného rizika.

               (3)

               Takéto opatrenie sa môže uplatňovať dočasne. Toto opatrenie by sa preto malo zaviesť na základe zmeny a doplnenia rozhodnutia ECB/2011/25 zo 14. decembra 2011 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (2),

         PRIJALA TOTO ROZHODNUTIE:
   Článok 1
   Zmena a doplnenie
   Do rozhodnutia ECB/2011/25 sa vkladá tento článok 4a:

      „Článok 4a
      Prijímanie určitých bankových dlhopisov garantovaných vládami
      1.   Národné centrálne banky nie sú povinné prijímať ako zábezpeku v úverových operáciách Eurosystému akceptovateľné bankové dlhopisy garantované členským štátom, na ktorý sa uplatňuje program Európskej únie/Medzinárodného menového fondu, alebo členským štátom, ktorého hodnotenie kreditného rizika nespĺňa minimálnu požiadavku Eurosystému na vysoké štandardy na hodnotenie kreditného rizika pre emitentov a ručiteľov obchodovateľných dlhových nástrojov v súlade s oddielmi 6.3.1 a 6.3.2 všeobecnej dokumentácie.
      2.   Vždy keď sa národné centrálne banky rozhodnú neprijať cenné papiere uvedené v odseku 1 ako zábezpeku, informujú o tom Radu guvernérov.“

   Článok 2
   Nadobudnutie účinnosti
   Toto rozhodnutie nadobúda účinnosť 23. marca 2012.

      Vo Frankfurte nad Mohanom 21. marca 2012

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Ú. v. EÚ L 341, 22.12.2011, s. 65.


title: Rozhodnutie Európskeho parlamentu (EÚ) 2017/1728 z 27. apríla 2017 o účtovnej závierke Agentúry pre európsky GNSS za rozpočtový rok 2015

text:
               29.9.2017

               SK

               Úradný vestník Európskej únie

               L 252/335

         ROZHODNUTIE EURÓPSKEHO PARLAMENTU (EÚ) 2017/1728
   z 27. apríla 2017
   o účtovnej závierke Agentúry pre európsky GNSS za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre európsky GNSS za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Agentúry pre európsky GNSS za rozpočtový rok 2015 spolu s odpoveďami agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0066/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 912/2010 z 22. septembra 2010 o zriadení Agentúry pre európsky GNSS, ktorým sa zrušuje nariadenie Rady (ES) č. 1321/2004 o štruktúrach riadenia európskych programov satelitnej rádiovej navigácie a ktorým sa mení a dopĺňa nariadenie Európskeho parlamentu a Rady (ES) č. 683/2008 (4), a najmä na jeho článok 14,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu (A8-0148/2017),

               1.

               schvaľuje účtovnú závierku Agentúry pre európsky GNSS za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Agentúry pre európsky GNSS, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 214.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 276, 20.10.2010, s. 11.

      (5)  Ú. v. EÚ L 328, 7.12.2013, s. 42.


title: Rozhodnutie Rady (SZBP) 2017/1775 z 28. septembra 2017 o reštriktívnych opatreniach vzhľadom na situáciu v Mali

text:
               29.9.2017

               SK

               Úradný vestník Európskej únie

               L 251/23

         ROZHODNUTIE RADY (SZBP) 2017/1775
   z 28. septembra 2017
   o reštriktívnych opatreniach vzhľadom na situáciu v Mali
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Bezpečnostná rada Organizácie Spojených národov (ďalej len „Bezpečnostná rada“) prijala 5. septembra 2017 rezolúciu č. 2374 (2017), v ktorej pripomenula svoje rezolúcie č. 2364 (2017) a č. 2359 (2017) a opätovne potvrdila pevný záväzok Bezpečnostnej rady voči zvrchovanosti, jednote a územnej celistvosti Mali.

               (2)

               V rezolúcii Bezpečnostnej rady Organizácie Spojených národov (BR OSN) č. 2374 (2017) sa vyžaduje, aby sa na osoby označené Výborom zriadeným podľa bodu 9 rezolúcie BR OSN č. 2374 (2017) (ďalej len „sankčný výbor“) uplatňovali cestovné obmedzenia a aby sa zmrazili finančné prostriedky a aktíva osôb alebo subjektov, ktoré označí sankčný výbor.

               (3)

               Na vykonanie niektorých opatrení je potrebná činnosť Únie,

         PRIJALA TOTO ROZHODNUTIE:
   Článok 1
   1.   Členské štáty prijmú potrebné opatrenia, aby zabránili vstupu alebo prechodu cez svoje územia osobám, ktoré označil sankčný výbor za zodpovedné alebo spoluzodpovedné za nasledujúce činnosti alebo politiky ohrozujúce mier, bezpečnosť alebo stabilitu v Mali alebo za také, ktoré sa na takýchto činnostiach alebo politikách priamo alebo nepriamo podieľali:

               a)

               zapojenie sa do bojov v rozpore s dohodou o mieri a zmierení pre Mali (ďalej len „dohoda“);

               b)

               činnosti, ktoré bránia alebo ktoré dlhým oneskorením zabraňujú vykonávaniu uvedenej dohody alebo ktoré ho ohrozujú;

               c)

               konanie v záujme alebo v mene alebo na základe pokynov jednotlivcov a subjektov určených v písmenách a) a b) alebo konanie inak podporujúce alebo financujúce týchto jednotlivcov a subjekty, a to aj výnosmi z organizovanej trestnej činnosti vrátane výroby a obchodovania s omamnými látkami a ich prekurzormi s pôvodom alebo tranzitom cez Mali, obchodovania s ľuďmi a pašovania migrantov, pašovania zbraní a obchodovania s nimi, ako aj nedovoleného obchodovania s kultúrnymi statkami;

               d)

               podieľanie sa na plánovaní, riadení, finančnej podpore alebo uskutočňovaní útokov proti:

                           i)

                           rôznym subjektom uvedeným v dohode vrátane miestnych, regionálnych a štátnych inštitúcií, spoločných hliadok a bezpečnostných a obranných síl Mali;

                           ii)

                           príslušníkom mierových síl viacrozmernej integrovanej stabilizačnej misie Organizácie Spojených národov (MINUSMA) a ďalšiemu personálu OSN a pridruženému personálu vrátane členov skupiny odborníkov;

                           iii)

                           medzinárodným bezpečnostným silám vrátane združených ozbrojených síl štátov G5 v regióne Sahel (FC-G5S), ako aj misiám Európskej únie a francúzskym ozbrojeným silám;

               e)

               bránenie dodávkam humanitárnej pomoci do Mali, prístupu k nim alebo ich distribúcii v Mali;

               f)

               plánovanie, riadenie alebo páchanie činov v Mali, ktoré porušujú medzinárodné právo v oblasti ľudských práv prípadne medzinárodné humanitárne právo, alebo ktoré predstavujú zneužívanie alebo porušovanie ľudských práv vrátane tých, ktoré zahŕňajú útoky na civilistov vrátane žien a detí páchaním násilných činov (vrátane zabíjania, mrzačenia, mučenia alebo znásilňovania či iného sexuálneho násilia), únosov, násilných zmiznutí, núteného vysídľovania obyvateľstva alebo útokov na školy, nemocnice, miesta náboženského významu alebo miesta, kde hľadá útočisko civilné obyvateľstvo;

               g)

               využívanie alebo verbovanie detí ozbrojenými skupinami alebo ozbrojenými silami v rozpore s uplatniteľným medzinárodným právom v kontexte ozbrojeného konfliktu v Mali;

               h)

               úmyselné uľahčovanie cestovania osobe zaradenej do zoznamu, čím dochádza k porušeniu cestovných obmedzení.

         Zoznam označených osôb, na ktoré sa vzťahuje tento odsek, sa uvádza v prílohe.
   2.   Odsekom 1 sa členským štátom neukladá povinnosť odmietnuť vstup svojim štátnym príslušníkom na svoje územie.
   3.   Odsek 1 sa neuplatňuje, ak je vstup na územie alebo prechod cezeň potrebný na účely súdneho konania.
   4.   Odsek 1 sa neuplatňuje, ak sankčný výbor na individuálnom základe rozhodne, že:

               a)

               vstup na územie alebo prechod cezeň je odôvodnený humanitárnou potrebou vrátane náboženských povinností;

               b)

               udelenie výnimky by pomohlo naplniť ciele, ktorými sú nastolenie mieru a dosiahnutie národného zmierenia v Mali, ako aj stability v tomto regióne.

         5.   V prípadoch, keď členský štát v súlade s odsekmi 3 alebo 4 povolí osobám uvedeným v zozname v prílohe vstup na svoje územie alebo prechod cezeň, toto povolenie sa obmedzí na účel, na ktorý bolo udelené, a na osoby, ktorých sa týka.
   Článok 2
   1.   Zmrazujú sa všetky finančné prostriedky a hospodárske zdroje, ktoré sú priamo či nepriamo vlastnené alebo kontrolované osobami alebo subjektmi, ktoré sankčný výbor označil za osoby alebo subjekty zodpovedné alebo spoluzodpovedné za nasledujúce činnosti alebo politiky ohrozujúce mier, bezpečnosť alebo stabilitu v Mali alebo za také, ktoré sa na takýchto činnostiach priamo alebo nepriamo podieľali:

               a)

               zapojenie sa do bojov v rozpore s dohodou;

               b)

               činnosti, ktoré bránia alebo ktoré dlhým oneskorením zabraňujú vykonávaniu tejto dohody alebo ktoré ho ohrozujú;

               c)

               konanie v záujme alebo v mene alebo na základe pokynov jednotlivcov a subjektov určených v písmenách a) a b) alebo konanie inak podporujúce alebo financujúce týchto jednotlivcov a subjekty, a to aj výnosmi z organizovanej trestnej činnosti vrátane výroby a obchodovania s omamnými látkami a ich prekurzormi s pôvodom alebo tranzitom cez Mali, obchodovania s ľuďmi a pašovania migrantov, pašovania zbraní a obchodovania s nimi, ako aj nedovoleného obchodovania s kultúrnymi statkami;

               d)

               podieľanie sa na plánovaní, riadení, finančnej podpore alebo vykonávaní útokov proti:

                           i)

                           rôznym subjektom uvedeným v dohode vrátane miestnych, regionálnych a štátnych inštitúcií, spoločných hliadok a bezpečnostných a obranných síl Mali;

                           ii)

                           príslušníkom mierových síl MINUSMA a ďalšiemu personálu OSN a pridruženému personálu vrátane členov skupiny odborníkov;

                           iii)

                           medzinárodným bezpečnostným silám vrátane FC-G5S, ako aj misiám Európskej únie a francúzskym ozbrojeným silám;

               e)

               bránenie dodávkam humanitárnej pomoci do Mali, prístupu k nim alebo ich distribúcii v Mali;

               f)

               plánovanie, riadenie alebo páchanie činov v Mali, ktoré porušujú medzinárodné právo v oblasti ľudských práv prípadne medzinárodné humanitárne právo, alebo ktoré predstavujú zneužívanie alebo porušovanie ľudských práv vrátane tých, ktoré zahŕňajú útoky na civilistov vrátane žien a detí páchaním násilných činov (vrátane zabíjania, mrzačenia, mučenia alebo znásilňovania či iného sexuálneho násilia), únosov, násilných zmiznutí, núteného vysídľovania obyvateľstva alebo útokov na školy, nemocnice, miesta náboženského významu alebo miesta, kde hľadá útočisko civilné obyvateľstvo;

               g)

               využívanie alebo verbovanie detí ozbrojenými skupinami alebo ozbrojenými silami v rozpore s uplatniteľným medzinárodným právom v kontexte ozbrojeného konfliktu v Mali;

               h)

               úmyselné uľahčovanie cestovania osobe zaradenej do zoznamu, čím dochádza k porušeniu cestovných obmedzení;

         alebo osobami alebo subjektmi konajúcimi v ich mene alebo na ich pokyn, alebo subjektmi nimi vlastnenými alebo kontrolovanými.
   Zoznam označených osôb alebo subjektov, na ktoré sa vzťahuje tento odsek, sa uvádza v prílohe.
   2.   Osobám alebo subjektom uvedeným v prílohe, a ani v ich prospech, sa priamo ani nepriamo nesprístupnia žiadne finančné prostriedky ani hospodárske zdroje.
   3.   Opatrenia uvedené v odsekoch 1 a 2 sa nevzťahujú na finančné prostriedky a hospodárske zdroje, ktoré príslušný členský štát označil ako:

               a)

               nevyhnutné na základné výdavky vrátane platieb za potraviny, nájom alebo hypotéku, lieky a lekárske ošetrenie, dane, platby poistného a poplatkov za verejnoprospešné služby;

               b)

               určené výlučne na úhradu primeraných honorárov alebo náhradu výdavkov, ktoré vznikli v súvislosti s poskytovaním právnych služieb; alebo

               c)

               určené výlučne na úhradu poplatkov alebo nákladov na služby spojené s bežným vedením alebo správou zmrazených finančných prostriedkov alebo hospodárskych zdrojov,

         po tom, ako príslušný členský štát oznámi sankčnému výboru svoj zámer povoliť, ak je to vhodné, prístup k uvedeným finančným prostriedkom alebo hospodárskym zdrojom a sankčný výbor do piatich pracovných dní od tohto oznámenia nevydá zamietavé rozhodnutie.
   4.   Opatrenia uvedené v odsekoch 1 a 2 sa nevzťahujú na finančné prostriedky alebo hospodárske zdroje, ktoré príslušný členský štát označil ako:

               a)

               potrebné na mimoriadne výdavky pod podmienkou, že toto označenie členský štát oznámil sankčnému výboru a sankčný výbor ho schválil;

               b)

               predmet súdneho, správneho alebo arbitrážneho opatrenia alebo rozsudku, pričom v takom prípade sa finančné prostriedky a hospodárske zdroje môžu použiť na uspokojenie tohto opatrenia alebo rozsudku za predpokladu, že toto opatrenie bolo prijaté alebo rozsudok bol vyhlásený pred dátumom zaradenia dotknutej osoby alebo dotknutého subjektu do prílohy, nie sú v prospech osoby alebo subjektu uvedených v odseku 1 a boli oznámené sankčnému výboru dotknutým členským štátom;

         5.   Odseky 1 a 2 sa neuplatňujú, ak sankčný výbor v jednotlivých prípadoch určí, že udelenie výnimky by pomohlo naplniť ciele, ktorými sú nastolenie mieru a dosiahnutie národného zmierenia v Mali a stability v regióne.
   6.   Odsek 1 nebráni označenej osobe ani subjektu, aby uskutočňovali platby splatné na základe zmluvy, ktorá bola uzatvorená pred zaradením takejto osoby alebo subjektu do zoznamu, za predpokladu, že príslušný členský štáty stanovil, že platby priamo ani nepriamo nedostane žiadna osoba ani subjekt uvedený v odseku 1 a po tom, ako príslušný členský štát oznámi sankčnému výboru zámer uskutočniť takéto platby alebo ich prijať, alebo prípadne na tento účel povoliť rozmrazenie finančných prostriedkov alebo hospodárskych zdrojov, a to desať pracovných dní pred takýmto povolením.
   7.   Odsek 2 sa neuplatňuje, keď sa na zmrazené účty pripisujú:

               a)

               úroky alebo iné výnosy z týchto účtov; alebo

               b)

               platby splatné na základe zmlúv, dohôd alebo záväzkov, ktoré sa uzavreli alebo ktoré vznikli pred dátumom, od ktorého tieto účty začali podliehať reštriktívnym opatreniam stanoveným týmto rozhodnutím,

         za predpokladu, že každý takýto úrok, iný výnos a platba naďalej podliehajú odseku 1.
   Článok 3
   Rada zostavuje zoznam uvedený v prílohe a vykonáva v ňom zmeny v súlade s rozhodnutiami Bezpečnostnej rady alebo sankčného výboru.
   Článok 4
   1.   Ak Bezpečnostná rada alebo sankčný výbor označí určitú osobu alebo subjekt, Rada zaradí takúto osobu alebo subjekt do uvedenej prílohy. Rada dotknutej osobe alebo subjektu oznámi svoje rozhodnutie vrátane dôvodov zaradenia do zoznamu, a to buď priamo, ak je ich adresa známa, alebo uverejnením oznámenia, a poskytne dotknutej osobe alebo subjektu možnosť vyjadriť sa.
   2.   Ak sa predložia pripomienky alebo zásadné nové dôkazy, Rada preskúma svoje rozhodnutie a dotknutú osobu alebo subjekt zodpovedajúcim spôsobom informuje.
   Článok 5
   1.   Príloha obsahuje dôvody zaradenia osôb a subjektov do zoznamu, ktoré poskytla Bezpečnostná rada alebo sankčný výbor.
   2.   V prílohe sa tiež uvádzajú dostupné informácie, ktoré poskytla Bezpečnostná rada alebo sankčný výbor a ktoré sú potrebné na identifikáciu dotknutých osôb alebo subjektov. V prípade osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade subjektov môžu tieto informácie zahŕňať názvy, miesto a dátum registrácie, registračné číslo a miesto podnikania.
   Článok 6
   Toto rozhodnutie sa v prípade potreby zmení alebo zruší v súlade s rozhodnutiami Bezpečnostnej rady.
   Článok 7
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 28. septembra 2017

            Za Radu

            predseda

         M. MAASIKAS

      PRÍLOHA

         Zoznam osôb podľa článku 1 ods. 1 a osôb a subjektov podľa článku 2 ods. 1


title: 2008/318/ES: Rozhodnutie Rady zo 7. apríla 2008 , ktorým sa Taliansku povoľuje, aby v určených zemepisných oblastiach uplatnilo znížené sadzby dane z plynového oleja a LPG používaných na vykurovacie účely podľa článku 19 smernice 2003/96/ES

text:
               19.4.2008

               SK

               Úradný vestník Európskej únie

               L 109/27

      ROZHODNUTIE RADY

   zo 7. apríla 2008,
   ktorým sa Taliansku povoľuje, aby v určených zemepisných oblastiach uplatnilo znížené sadzby dane z plynového oleja a LPG používaných na vykurovacie účely podľa článku 19 smernice 2003/96/ES
   (Iba talianske znenie je autentické)
   (2008/318/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (1), a najmä na jej článok 19 ods. 1,
   so zreteľom na návrh Komisie,
   keďže:

               (1)

               Podľa článku 18 ods. 1 smernice 2003/96/ES v spojení s prílohou II k uvedenej smernici bolo Taliansku povolené, aby v určitých „obzvlášť znevýhodnených oblastiach“ uplatnilo znížené sadzby spotrebnej dane z domáceho paliva a LPG používaných na vykurovanie. Táto odchýlka bola platná do 31. decembra 2006.

               (2)

               Na základe článku 19 smernice 2003/96/ES požiadali talianske orgány listom zo 17. októbra 2006 o povolenie uplatniť v rovnakých zemepisných oblastiach znížené sadzby dane z plynového oleja a LPG používaných na vykurovacie účely. Taliansko si želá po 31. decembri 2006 aj naďalej pokračovať v uplatňovaní svojho vnútroštátneho režimu na základe vyššie uvedenej odchýlky. Toto povolenie sa požaduje na obdobie od 1. januára 2007 do 31. decembra 2012.

               (3)

               Taliansko má veľmi rozmanité územie, ktoré sa vyznačuje rôznorodými podnebnými a zemepisnými podmienkami. V roku 1999 Taliansko zvýšilo celkovú úroveň spotrebných daní v rámci reformy svojho daňového systému. Vzhľadom na osobitné charakteristiky svojho územia však Taliansko zaviedlo súčasne aj znížené sadzby dane z LPG a plynového oleja s cieľom čiastočne vykompenzovať mimoriadne vysoké vykurovacie náklady, ktoré znášajú obyvatelia v určitých zemepisných oblastiach.

               (4)

               Cieľom daňovej diferenciácie je zabezpečiť obyvateľom v oprávnených oblastiach prostredníctvom zníženia mimoriadne vysokých nákladov na vykurovanie, aby mali porovnateľné podmienky s obyvateľmi v ostatných oblastiach Talianska. Taliansko pri identifikácii oprávnených oblastí vychádzalo z objektívnych kritérií týkajúcich sa podnebných podmienok v danej oblasti, ako aj prístupu k sieti zemného plynu. Druhé kritérium odzrkadľuje možnosti výberu medzi palivami, ktoré sú dostupné obyvateľom v príslušných oblastiach.

               (5)

               Zníženie dane je uplatniteľné v zemepisných oblastiach (obciach), ktoré spĺňajú tieto alternatívne kritériá: i) obce patriace do klimatickej zóny F vymedzenej v prezidentskom dekréte č. 412 z roku 1993 (2), t. j. obce s viac ako 3 000„dennostupňami“; ii) obce patriace do zóny E vymedzenej v prezidentskom dekréte č. 412 z roku 1993, t. j. obce s 2 100 až 3 000„dennostupňami“ (3), a iii) Sardínia a malé ostrovy (všetky talianske ostrovy okrem Sicílie). Keďže zavedenie siete zemného plynu by do veľkej miery znížilo dodatočné vykurovacie náklady a prinieslo by najmä lepší výber palív dostupných pre spotrebiteľov, zníženie sa prestane uplatňovať v obciach patriacich do druhej a tretej z menovaných oblastí, hneď ako sa v príslušných obciach dokončí sieť zemného plynu.

               (6)

               Spoločným znakom predmetných obcí sú dodatočné vykurovacie náklady v porovnaní so zvyšným územím Talianska. Zníženie dane v klimatických zónach E a F sa rovná priemerne 11 – 12 % ceny plynového oleja a LPG používaných na vykurovacie účely. Priemerné náklady na vykurovanie sú vzhľadom na podnebné podmienky v klimatickej zóne E o 90 % vyššie ako národný priemer a v klimatickej zóne F o 170 % vyššie ako národný priemer. Pokiaľ ide o ostrovy, dodatočné vykurovacie náklady v porovnaní s kontinentálnym Talianskom súvisia so zemepisnými osobitosťami ostrovov, obmedzeným zásobovaním palivami a dodatočnými nákladmi na dopravu, čo sa prejavuje vyššou cenou palív ako v kontinentálnom Taliansku.

               (7)

               Keďže zníženie dane je vo všetkých prípadoch nižšie ako dodatočné náklady na vykurovanie znášané príslušným obyvateľstvom, nedochádza k nadmernej kompenzácii. Talianske orgány hlavne skonštatovali, že zníženie dane nepresahuje mimoriadne náklady v klimatických zónach E a F, ktoré sú zapríčinené studeným podnebím. Tieto orgány okrem toho skonštatovali, že pokiaľ ide o ostrovy, zníženie dane nevedie k poklesu ceny predmetných palív pod cenu rovnakého paliva na kontinente.

               (8)

               Znížená sadzba dane zostáva v prípade plynového oleja, ako aj LPG vyššia ako minimálne úrovne zdanenia Spoločenstva ustanovené v smernici 2003/96/ES.

               (9)

               Predmetné opatrenie sa uplatňuje iba na vykurovanie miestností (v prípade súkromných osôb, ako aj podnikov); neuplatňuje sa na ostatné formy obchodného využívania spomínaných výrobkov.

               (10)

               Nezistilo sa, že by opatrenie mohlo narušiť hospodársku súťaž alebo brániť fungovaniu vnútorného trhu a nepokladá sa za nezlučiteľné s politikou Spoločenstva v oblastiach životného prostredia, energetiky a dopravy.

               (11)

               Taliansku by sa preto malo povoliť podľa článku 19 ods. 2 smernice 2003/96/ES, aby mohlo uplatňovať znížené sadzby dane z plynového oleja a LPG používaných na vykurovacie účely v určitých zemepisných oblastiach vyznačujúcich sa vysokými nákladmi na vykurovanie, uvedených v prílohe k tomuto rozhodnutiu, do 31. decembra 2012.

               (12)

               Malo by sa zabezpečiť, aby Taliansko mohlo uplatňovať osobitné zníženie, ktoré je predmetom tohto rozhodnutia, v plynulej nadväznosti na režim existujúci pred 1. januárom 2007 na základe článku 18 smernice 2003/96/ES v spojení s prílohou II k uvedenej smernici. Požadované povolenie by sa preto malo udeliť s účinnosťou od 1. januára 2007,

         PRIJALA TOTO ROZHODNUTIE:
   Článok 1
   Týmto sa Taliansku povoľuje, aby uplatnilo znížené sadzby dane z plynového oleja a LPG používaných na účely vykurovania miestností v určitých zemepisných oblastiach, ktoré sa vyznačujú vysokými nákladmi na vykurovanie, uvedených v prílohe.
   S cieľom zamedziť akýmkoľvek nadmerným kompenzáciám nesmie zníženie presiahnuť dodatočné náklady na vykurovanie vzniknuté v daných oblastiach.
   Znížená sadzba spĺňa požiadavky smernice 2003/96/ES, a najmä minimálne úrovne zdanenia stanovené v jej článku 9.
   Článok 2
   Na spotrebu v obciach nachádzajúcich sa v oblastiach uvedených v bode 2 alebo 3 prílohy k tomuto rozhodnutiu sa daňové opatrenie vzťahuje iba dovtedy, kým v príslušnej obci chýba sieť zemného plynu.
   Článok 3
   Toto rozhodnutie sa uplatňuje od 1. januára 2007 do 31. decembra 2012.
   Článok 4
   Toto rozhodnutie je určené Talianskej republike.

      V Luxemburgu 7. apríla 2008

            Za Radu

            predseda

         R. ŽERJAV

      (1)  Ú. v. EÚ L 283, 31.10.2003, s. 51. Smernica zmenená a doplnená smernicou 2004/75/ES (Ú. v. EÚ L 157, 30.4.2004, s. 100).

      (2)  V tomto dekréte sa územie Talianska rozdeľuje na šesť klimatických zón (A až F). Klasifikácia sa zakladá na jednotke „dennostupeň“, ktorá v prípade obvyklého vykurovacieho obdobia predstavuje súčet priemerných denných teplôt, ktoré sa líšia od optimálnej teploty 20 °C. Čím vyššie číslo je obci pridelené, tým nižšia je priemerná vonkajšia teplota počas vykurovacieho obdobia.

      (3)  Ostatné klimatické zóny sú z hľadiska „dennostupňov“ vymedzené takto: zóna A (menej ako 600), zóna B (viac ako 600, ale menej ako 900), zóna C (viac ako 900, ale menej ako 1 400) a zóna D (viac ako 1 400, ale menej ako 2 100).

      PRÍLOHA
      Zemepisné oblasti, na ktoré sa vzťahuje toto rozhodnutie

                  —

                  obce patriace do klimatickej zóny F vymedzenej v prezidentskom dekréte č. 412 z 26. augusta 1993,

                  —

                  obce patriace do klimatickej zóny E vymedzenej v prezidentskom dekréte č. 412 z 26. augusta 1993,

                  —

                  obce na Sardínii a na malých ostrovoch (všetky talianske ostrovy okrem Sicílie).


title: Rozhodnutie Rady (EÚ) 2017/1163 z 20. júna 2017 o uzavretí v mene Únie a jej členských štátov Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii

text:
               1.7.2017

               SK

               Úradný vestník Európskej únie

               L 170/1

         ROZHODNUTIE RADY (EÚ) 2017/1163
   z 20. júna 2017
   o uzavretí v mene Únie a jej členských štátov Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 6 druhým pododsekom písm. a) bodom i) a článkom 218 ods. 8 druhým pododsekom,
   so zreteľom na Akt o pristúpení Chorvátskej republiky, a najmä na jeho článok 6 ods. 2 druhý pododsek,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady (EÚ) 2017/75 (2) bol 15. decembra 2016 podpísaný Protokol k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“) s výhradou jeho uzavretia.

               (2)

               Uzavretie protokolu podlieha osobitnému postupu, pokiaľ ide o záležitosti, ktoré patria do právomoci Európskeho spoločenstva pre atómovú energiu.

               (3)

               Protokol by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje Protokol k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (3).
   Článok 2
   Predseda Rady určí osobu(-y) splnomocnenú(-é) uložiť v mene Únie a jej členských štátov schvaľovaciu listinu stanovenú v článku 7 protokolu (4).
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 20. júna 2017

            Za Radu

            predsedníčka

         H. DALLI

      (1)  Súhlas zo 16. mája 2017 (zatiaľ neuverejnený v úradnom vestníku).

      (2)  Rozhodnutie Rady (EÚ) 2017/75 z 21. novembra 2016 o podpise v mene Únie a jej členských štátov a o predbežnom vykonávaní Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 12, 17.1.2017, s. 1).

      (3)  Text protokolu je uverejnený v Ú. v. EÚ L 12 zo 17. januára 2017 spolu s rozhodnutím o jeho podpise.

      (4)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: Rozhodnutie Rady 2011/17/SZBP z  11. januára 2011 , ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

text:
               15.1.2011

               SK

               Úradný vestník Európskej únie

               L 11/31

         ROZHODNUTIE RADY 2011/17/SZBP
   z 11. januára 2011,
   ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 29. októbra 2010 prijala rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (1).

               (2)

               Rada 22. decembra 2010 prijala rozhodnutie 2010/801/SZBP (2), ktorým sa mení a dopĺňa rozhodnutie 2010/656/SZBP, s cieľom uložiť zákaz udeľovania víz osobám, ktoré bránia mieru a národnému zmiereniu, a najmä ohrozujú úspešné zavŕšenie volebného procesu.

               (3)

               Vzhľadom na závažnosť situácie na Pobreží Slonoviny je potrebné zaradiť ďalšie osoby do zoznamu osôb, na ktoré sa vzťahujú obmedzujúce opatrenia, uvedeného v prílohe II k rozhodnutiu 2010/656/SZBP,

         PRIJALA TOTO ROZHODNUTIE:
   Článok 1
   Osoby, ktoré sú uvedené v prílohe k tomuto rozhodnutiu, sa pridávajú do zoznamu uvedeného v prílohe II k rozhodnutiu 2010/656/SZBP.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 11. januára 2011

            Za Radu

            predseda

         J. MARTONYI

      (1)  Ú. v. EÚ L 285, 30.10.2010, s. 28.

      (2)  Ú. v. EÚ L 341, 23.12.2010, s. 45.

      PRÍLOHA

         Osoby, na ktoré sa odkazuje v článku 1

                  Meno
                  (a prípadné prezývky)

                  Identifikačné informácie

                  Dôvody

                  1.

                  Yanon Yapo

                  Vydáva sa za strážcu pečatí, ministra spravodlivosti a ľudských práv.
                  Účasť v nezákonnej vláde Laurenta Gbagba.

                  2.

                  Dogou Alain

                  Vydáva sa za ministra obrany a civilnej služby.
                  Účasť v nezákonnej vláde Laurenta Gbagba.

                  3.

                  Emile Guiriéoulou

                  Vydáva sa za ministra vnútra.
                  Účasť v nezákonnej vláde Laurenta Gbagba.

                  4.

                  Charles Désiré Noël Laurent Dallo

                  Vydáva sa za ministra hospodárstva a financií.
                  Účasť v nezákonnej vláde Laurenta Gbagba.

                  5.

                  Augustin Kouadio Komoé

                  Vydáva sa za ministra baníctva a energetiky.
                  Účasť v nezákonnej vláde Laurenta Gbagba.

                  6.

                  Christine Adjobi Nebout

                  Vydáva sa za ministerku zdravotníctva a boja proti AIDS.
                  Účasť v nezákonnej vláde Laurenta Gbagba.

                  7.

                  Yapo Atsé Benjamin

                  Vydáva sa za ministra výstavby a urbanizmu.
                  Účasť v nezákonnej vláde Laurenta Gbagba.

                  8.

                  Coulibaly Issa Malick

                  Vydáva sa za ministra poľnohospodárstva.
                  Účasť v nezákonnej vláde Laurenta Gbagba.

                  9.

                  Ahoua Don Mello

                  Vydáva sa za ministra zariadení a sanitácie.
                  Účasť v nezákonnej vláde Laurenta Gbagba.

                  10.

                  N'Goua Abi Blaise

                  Vydáva sa za ministra dopravy.
                  Účasť v nezákonnej vláde Laurenta Gbagba.

                  11.

                  Anne Jacqueline Lohouès Oble

                  Vydáva sa za ministerku národného školstva.
                  Účasť v nezákonnej vláde Laurenta Gbagba.

                  12.

                  Angèle Gnonsoa

                  Vydáva sa za ministerku technického vzdelávania.
                  Účasť v nezákonnej vláde Laurenta Gbagba.

                  13.

                  Koffi Koffi Lazare

                  Vydáva sa za ministra životného prostredia, vôd a lesov.
                  Účasť v nezákonnej vláde Laurenta Gbagba.

                  14.

                  Elisabeth Badjo Djékouri,
                  manželka
                  Dagba Jeannieho

                  Vydáva sa za ministerku pre štátnu službu,
                  Účasť v nezákonnej vláde Laurenta Gbagba.

                  15.

                  Charles Blé Goudé

                  Vydáva sa za ministra pre mládež, odbornú prípravu a zamestnanosť, predseda panafrického kongresu mladých a patriotov (COJEP).
                  Účasť v nezákonnej vláde Laurenta Gbagba. Poznámka: už sa naňho vzťahujú sankcie z roku 2005, ktoré uvalila BR OSN.

                  16.

                  Philippe Attey

                  Vydáva sa za ministra priemyslu a rozvoja súkromného sektora.
                  Účasť v nezákonnej vláde Laurenta Gbagba.

                  17.

                  Danièle Boni Claverie (štátna príslušníčka Francúzska a Pobrežia Slonoviny)

                  Vydáva sa za ministerku pre ženy, rodinu a deti.
                  Účasť v nezákonnej vláde Laurenta Gbagba.

                  18.

                  Ettien Amoikon

                  Vydáva sa za ministra informačných a komunikačných technológií.
                  Účasť v nezákonnej vláde Laurenta Gbagba.

                  19.

                  Ouattara Gnonzié

                  Vydáva sa za ministra komunikácie.
                  Účasť v nezákonnej vláde Laurenta Gbagba.

                  20.

                  Alphonse Voho Sahi

                  Vydáva sa za ministra kultúry.
                  Účasť v nezákonnej vláde Laurenta Gbagba.

                  21.

                  Kata Kéké

                  Vydáva sa za ministra vedeckého výskumu.
                  Účasť v nezákonnej vláde Laurenta Gbagba.

                  22.

                  Franck Guéi

                  Vydáva sa za ministra športu.
                  Účasť v nezákonnej vláde Laurenta Gbagba.

                  23.

                  Touré Amara

                  Vydáva sa za ministra obchodu.
                  Účasť v nezákonnej vláde Laurenta Gbagba.

                  24.

                  Kouamé Sécré Richard

                  Vydáva sa za ministra pre cestovný ruch a živnosti.
                  Účasť v nezákonnej vláde Laurenta Gbagba.

                  25.

                  Anne Gnahouret Tatret

                  Vydáva sa za ministerku solidarity, obnovy a sociálnej súdržnosti.
                  Účasť v nezákonnej vláde Laurenta Gbagba.

                  26.

                  Nyamien Messou

                  Vydáva sa za ministra práce.
                  Účasť v nezákonnej vláde Laurenta Gbagba.

                  27.

                  Koné Katina Justin

                  Vydáva sa za ministra rozpočtu.
                  Účasť v nezákonnej vláde Laurenta Gbagba.

                  28.

                  N’guessan Yao Thomas

                  Vydáva sa za ministra na ministerstve národného vzdelávania zodpovedného za vysokoškolské vzdelávanie.
                  Účasť v nezákonnej vláde Laurenta Gbagba.

                  29.

                  Lago Daléba Loan Odette

                  Vydáva sa za štátnu tajomníčku pre školský a študentský život.
                  Účasť v nezákonnej vláde Laurenta Gbagba.

                  30.

                  Georges Armand Alexis Ouégnin

                  Vydáva sa za štátneho tajomníka pre všeobecné zdravotné poistenie.
                  Účasť v nezákonnej vláde Laurenta Gbagba.

                  31.

                  Dogo Djéréké Raphaël

                  Vydáva sa za štátneho tajomníka pre osoby so zdravotným postihnutím.
                  Účasť v nezákonnej vláde Laurenta Gbagba.

                  32.

                  Dosso Charles Radel Durando

                  Vydáva sa za štátneho tajomníka pre vojnové obete.
                  Účasť v nezákonnej vláde Laurenta Gbagba.

                  33.

                  Timothée Ahoua N'Guetta

                  Člen ústavnej rady.
                  Zúčastnil sa na potvrdení sfalšovaných výsledkov.

                  34.

                  Jacques André Daligou Monoko

                  Člen ústavnej rady.
                  Zúčastnil sa na potvrdení sfalšovaných výsledkov.

                  35.

                  Bruno Walé Ekpo

                  Člen ústavnej rady.
                  Zúčastnil sa na potvrdení sfalšovaných výsledkov.

                  36.

                  Félix Tano Kouakou

                  Člen ústavnej rady.
                  Zúčastnil sa na potvrdení sfalšovaných výsledkov.

                  37.

                  Hortense Kouassi Angoran

                  Členka ústavnej rady.
                  Zúčastnila sa na potvrdení sfalšovaných výsledkov.

                  38.

                  Joséphine Suzanne Touré

                  Členka ústavnej rady.
                  Zúčastnila sa na potvrdení sfalšovaných výsledkov.

                  39.

                  Konaté Navigué

                  Predseda mladých Ľudového frontu Pobrežia Slonoviny.
                  Podnecovanie k nenávisti a násilnostiam.

                  40.

                  Patrice Bailly

                  Bezpečnostný poradca bývalého prezidenta Gbagba.

                  41.

                  Marcel Gossio

                  Generálny riaditeľ autonómneho prístavu Abidžan.
                  Prispieva k financovaniu verejných financií, ktoré má v skutočnosti stále pod kontrolou bývalý prezident.

                  42.

                  Alphonse Mangly

                  Generálny riaditeľ colnej správy.
                  Prispieva k financovaniu verejných financií, ktoré má v skutočnosti stále pod kontrolou bývalý prezident.

                  43.

                  Marc Gnatoa

                  Vedúci FSCO (Frontu na zabezpečenie bezpečnosti stredozápadu).
                  Najvyšší veliteľ milícií. Vydieranie.

                  44.

                  Moussa Touré Zéguen

                  Generálny tajomník GPP (Skupiny patriotov za mier).
                  Zodpovedný za milície. Vydieranie.

                  45.

                  Bro Grébé Geneviève

                  Predsedníčka organizácie Patriotky Pobrežia Slonoviny.
                  Podnecovanie k nenávisti a násilnostiam.

                  46.

                  Lorougnon Marie Odette

                  Národná tajomníčka žien Ľudového frontu Pobrežia Slonoviny
                  Podnecovanie k nenávisti a násilnostiam

                  47.

                  Felix Nanihio

                  Generálny tajomník CNCA (Národnej rady pre audiovizuálnu komunikáciu).
                  Aktívne sa spolupodieľal na dezinformačnej kampani.

                  48.

                  Stéphane Kipré

                  Tlačový riaditeľ denníka Le Quotidien d'Abidjan.
                  Podnecovanie k nenávisti a násilnostiam.

                  49.

                  Lahoua Souanga Etienne alias César Etou

                  Tlačový riaditeľ a šéfredaktor denníka Notre Vie.
                  Podnecovanie k nenávisti a násilnostiam.

                  50.

                  Jean Baptiste Akrou

                  Generálny riaditeľ denníka Fraternité Matin.
                  Podnecovanie k nenávisti a násilnostiam.

                  51.

                  Generálporučík Philippe Mangou

                  Náčelník generálneho štábu ozbrojených síl.
                  Zaujal kladnú politickú pozíciu voči Gbagbovi. Potláčanie ľudových hnutí.
                  Vyjadril zjavnú podporu prezidentovi
                  Gbagbovi počas vymenovania do funkcie.

                  52.

                  Plukovník Affro (Gendarmerie)

                  Zástupca najvyššieho veliteľa Gendarmerie.
                  Potláčanie ľudových hnutí vo februári, novembri a decembri 2010.

                  53.

                  Laurent Ottro Zirignon

                  Predseda správnej rady spoločnosti Société Ivoirienne de Raffinage (SIR).
                  Prispieva k financovaniu nezákonnej administratívy Laurenta Gbagba.

                  54.

                  Abdoulaye Diallo

                  Predseda spoločnosti Société Générale d'Importation et d'Exportation de Côte d'Ivoire (SOGIEX SA).
                  Prispieva k financovaniu nezákonnej administratívy Laurenta Gbagba.

                  55.

                  Kassoum Fadika

                  Riaditeľ spoločnosti PETROCI.
                  Prispieva k financovaniu nezákonnej administratívy Laurenta Gbagba.

                  56.

                  Djédjé Mama Simone

                  Generálna riaditeľka štátnej pokladnice.
                  Prispieva k financovaniu nezákonnej administratívy Laurenta Gbagba.

                  57.

                  Feh Kessé Lambert

                  Generálny riaditeľ daňového úradu.
                  Prispieva k financovaniu nezákonnej administratívy Laurenta Gbagba.

                  58.

                  Frédéric Lafont (štátny príslušník Francúzska)

                  Podnikateľ.
                  Osoba, ktorá by mohla porušovať embargo.

                  59.

                  Louise Esme Kado, manželka Frédérica Lafonta (štátna príslušníčka Francúzska)

                  Podnikateľka.
                  Osoba, ktorá by mohla porušovať embargo.


title: 2013/593/EÚ: Rozhodnutie Európskeho parlamentu zo 17. apríla 2013 o účtovnej závierke Európskej železničnej agentúry za rozpočtový rok 2011

text:
               16.11.2013

               SK

               Úradný vestník Európskej únie

               L 308/281

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Európskej železničnej agentúry za rozpočtový rok 2011
   (2013/593/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej železničnej agentúry za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa zriaďuje Európska železničná agentúra (nariadenia o agentúre) (4), a najmä na jeho článok 39,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0103/2013),

               1.

               schvaľuje účtovnú závierku Európskej železničnej agentúry za rozpočtový rok 2011;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 145.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. ES L 357, 31.12.2002, s. 72.


title: Rozhodnutie Európskeho parlamentu (EÚ) 2016/1513 z 28. apríla 2016 o absolutóriu za plnenie rozpočtu Európskej chemickej agentúry za rozpočtový rok 2014

text:
               14.9.2016

               SK

               Úradný vestník Európskej únie

               L 246/230

         ROZHODNUTIE EURÓPSKEHO PARLAMENTU (EÚ) 2016/1513
   z 28. apríla 2016
   o absolutóriu za plnenie rozpočtu Európskej chemickej agentúry za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej chemickej agentúry za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej chemickej agentúry za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0082/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej agentúry pre chemické látky, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (4), a najmä na jeho článok 97,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0118/2016),

               1.

               udeľuje absolutórium výkonnému riaditeľovi Európskej chemickej agentúry za plnenie rozpočtu agentúry za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej chemickej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 131.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 396, 30.12.2006, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Komisie z 22. júna 2001 o opatreniach realizovaných užívateľskými štátmi, ktoré sa týkajú informácií a publicity v súvislosti s nástrojom štrukturálnej politiky pre prípravu na vstup

text:
Dôležité právne oznámenie

|

32001D0503

Úradný vestník L 182 , 05/07/2001 S. 0058 - 0061

		Rozhodnutie Komisiez 22. júna 2001o opatreniach realizovaných užívateľskými štátmi, ktoré sa týkajú informáciía publicity v súvislosti s nástrojom štrukturálnej politiky pre prípravu na vstup(2001/503/ES)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na nariadenie rady (ES) č. 1267/1999 z 21. júna 1999 zakladajúce nástroj štrukturálnej politiky pre prípravu na vstup [1], a najmä na jeho článok 13 ods.2;keďže:(1) článok 13 ods.1 nariadenia (ES) č. 1267/1999 vyžaduje, aby štáty využívajúce finančnú pomoc v rámci nástroja štrukturálnej politiky pre prípravu na vstup zabezpečili primeranú publicitu opatrení z hľadiska:a) vytvorenia všeobecného povedomia o úlohe, ktorú hrá spoločenstvo vo vzťahu k opatreniam;b) upozornenia potenciálnych užívateľov a profesných organizácií na možnosti, ktoré opatrenia ponúkajú;(2) článok 13 ods.1 nariadenia (ES) č. 1267/1999 predpokladá, že užívateľské štáty zabezpečia najmä postavenie zreteľne viditeľných panelov s logom spoločenstva, ktoré budú ukazovať, že opatrenia spolufinancuje spoločenstvo a že predstavitelia inštitúcií spoločenstva sú riadne zapojení do najvýznamnejších verejných aktivít súvisiacich s pomocou spoločenstva udelenou v rámci ISPA;(3) článok 13 ods.1 nariadenia (ES) č. 1267/1999 ustanovuje, že užívateľské štáty musia každý rok informovať komisiu o iniciatívach podniknutých vo vzťahu na opatrenia o informáciách a publicite;(4) podľa článku 13 ods.2 nariadenia (ES) č. 1267/1999 Komisia prijme podrobné pravidlá týkajúce sa opatrení o informáciách a publicite;(5) podrobné pravidlá týkajúce sa opatrení o informáciách a publicite boli prekonzultované s riadiacim výborom, na ktorý sa odkazuje v článku 13 ods.2 nariadenia č. 1267/1999; opatrenia stanovené v tomto rozhodnutí sú v súlade so stanoviskom tohto výboru,ROZHODLA TAKTO:Článok 1Podrobné pravidla aplikovateľné na informácie a publicitu vo vzťahu k pomoci v rámci nástroja štrukturálnej politiky pre prípravu na vstup podľa nariadenia (ES) č. 1267/1999 sú definované v prílohe.Článok 2Toto rozhodnutie nadobúda účinnosť tretím dňom nasledujúcim po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 22. júna 2001Za KomisiuMichel Barnierčlen Komisie[1] Ú. v. ES L 161, 26.6.1999, s. 73.--------------------------------------------------PRÍLOHAPOŽIADAVKY NA INFORMÁCIE A PUBLICITUVykonávacie ustanovenie pre informácie a publicitu v súvislosti s pomocou poskytovanou v rámci nástroja štrukturálnej politiky pre prípravu na vstup1 OPATRENIA TÝKAJÚCE SAinformácií a publicity o pomoci z ISPA sú určené:- na zvýšenie povedomia verejnosti o aktivitách Európskeho spoločenstva a o ich transparentnosti;- na informovanie potenciálnych užívateľov a profesných organizácií o možnostiach ponúkaných ISPA.Cieľom opatrení týkajúcich sa informácií a publicity je informovanie širokej verejnosti a aj potenciálnych a finálnych užívateľov vrátane:- regionálnych, miestnych a iných verejných orgánov,- hospodárskych a sociálnych partnerov,- mimovládnych organizácií,- projektantov a podporovateľov,- všetkých ostatných zainteresovaných strán.2. VŠEOBECNÉ PRINCÍPYOrgány zodpovedné za implementáciu projektu ISPA (ďalej len "zodpovedné orgány") zodpovedajú za všetky opatrenia týkajúce sa publicity na mieste. Publicita sa realizuje v spolupráci s odbormi komisie, ktoré musia byť informované o opatreniach prijatých za týmto účelom.Zodpovedné orgány uskutočnia všetky vhodné administratívne opatrenia na zabezpečenie účinnej aplikácie týchto opatrení a na zabezpečenie spolupráce s odbormi komisie.Opatrenia o informáciách a publicite sa prijmú hneď potom, čo bude rozhodnuté o pomoci z ISPA. Komisia si vyhradzuje právo na iniciovanie postupu na zníženie alebo zrušenie pomoci ISPA, ak užívateľský štát neplní svoje záväzky podľa predkladanej prílohy. V takom prípade sa použije postup špecifikovaný v prílohe III.I, oddiel VIII Finančného memoranda ISPA uzavretého s každým užívateľským štátom.3. POKYNY TÝKAJÚCE SA OPATRENÍ O INFORMÁCIÁCH A PUBLICITENapriek podrobným pravidlám v bode 4 sa v súlade s opatreniami o informáciách a publicite uplatňujú nasledovné princípy.3.1 MédiáZodpovedné orgány musia najvhodnejším spôsobom informovať médiá o akciách spolufinancovaných ISPA. Účasť Európskeho spoločenstva sa musí primerane odrážať v týchto informáciách.Na tento účel má byť predmetom informačných opatrení formálne začatie realizácie projektov a dôležitých fáz ich implementácie, a to najmä pokiaľ ide o regionálne médiá (tlač, rozhlas a televízia). Musí sa zabezpečiť vhodná spolupráca s delegáciami komisie v príslušných užívateľských štátoch.3.2 Informačné podujatiaOrganizátori informačných podujatí, ako sú konferencie, semináre, veľtrhy a výstavy v súvislosti s implementáciou projektov spolufinancovaných ISPA, musia výslovne upozorniť na účasť Európskeho spoločenstva. Mala by sa využiť príležitosť na vystavenie vlajky Európskeho spoločenstva v zasadacej miestnosti a emblému Európskeho spoločenstva na dokumentoch. Delegácie komisie v užívateľských štátoch musia v prípade potreby pomáhať pri príprave a realizácii takých podujatí.3.3 Informačný materiálPublikácie (ako sú brožúry a prospekty) o projektoch alebo podobných opatreniach by mali, popri použitých národných, regionálnych alebo miestnych emblémoch, obsahovať na titulnej strane zreteľný emblém spoločenstva.Ak publikácia obsahuje predslov, mal by byť podpísaný osobou zodpovednou v užívateľskom štáte a za komisiu zodpovedným členom komisie alebo určeným zástupcom, aby bola zabezpečená jasná informácia o účasti spoločenstva. V takých publikáciách musia byť uvedené osoby zodpovedné za informovanie zainteresovaných strán.Vyššie uvedené princípy platia aj pre audiovizuálny materiál a webové stránky.4. POVINNOSTI UŽÍVATEĽSKÝCH ŠTÁTOVInformácie a publicita musia byť počas trvania projektu predmetom koherentného súboru opatrení definovaných zodpovedným orgánom v spolupráci s komisiou. Užívateľské štáty zabezpečia, aby zástupcovia komisie, vrátane jej delegácií, boli riadne zapojení do najdôležitejších verejných aktivít súvisiacich s ISPA.Pri implementácii projektov musí zodpovedný orgán uskutočniť nasledovné opatrenia na oznámenie účasti ISPA v uvedenom projekte.a) Informácie týkajúce sa projektuMusia sa realizovať opatrenia o informáciách a publicite na mieste, aby sa vytvorilo všeobecné verejné povedomie o pomoci Európskeho spoločenstva prostredníctvom ISPA. Zodpovedné orgány by mali najvhodnejšou formou zverejniť obsah projektov a mali by zabezpečiť odovzdanie dokumentov miestnym a regionálnym médiám a uchovávať ich tak, aby boli k dispozícii pre zainteresované strany. Opatrenia na mieste by mali obsahovať:- reklamné pútače vztýčené na stavebných miestach,- stále pamätné tabule na zariadeniach prístupných širokej verejnostiinštalované v súlade so špecifickými ustanoveniami týkajúcimi sa informácií na mieste uvedenými ďalej.b) Všeobecné informácie týkajúce sa ISPAOkrem opatrení uvedených v bode a), národný koordinátor ISPA pravidelne vypracúva všeobecné informácie o pomoci ISPA pridelenej príslušnému štátu, pričom zdôrazní implementáciu projektov a dosiahnuté výsledky. Tieto všeobecné informácie by sa mali predložiť aspoň raz za rok a Komisia by ich mala mať k dispozícii pre svoju výročnú správu. Tieto informácie budú mať formu brožúr všeobecného záujmu, odborného audiovizuálneho materiálu (napr. videoklip) a tlačových konferencií na príslušnej úrovni. Tieto informácie musia obsahovať projekty zoskupené podľa druhu a/alebo sa sústreďovať na projekty všeobecného záujmu. Mali by sa poskytnúť národným, regionálnym televíznym a rozhlasovým staniciam, komisii a na požiadanie ostatným zainteresovaným stranám definovaným v bode 1.5. PRÁCA MONITOROVACÍCH VÝBOROV- Zástupcovia komisie v monitorovacích výboroch v spolupráci s národným koordinátorom ISPA zabezpečia zhodu s prijatými ustanoveniami týkajúcimi sa publicity a to najmä tými, ktoré sa týkajú reklamných pútačov a pamätných tabúľ (pozri ďalšie osobitné ustanovenia),- opatrenia o informáciách a publicite a primerané dôkazy, ako sú fotografie, predloží zodpovedný orgán predsedom monitorovacích výborov. Kópie takých materiálov sa odovzdajú komisii,- predsedovia monitorovacích výborov odovzdajú komisii všetky informácie potrebné pre jej výročnú správu,- monitorovacie výbory zabezpečia, aby boli k dispozícii primerané informácie o ich práci. V tomto zmysle každý monitorovací výbor informuje médiá o pokroku projektu, za ktorý je zodpovedný, tak často, ako to považuje za potrebné. Predseda je zodpovedný za styk s médiami pričom mu pomáha zástupca komisie,- pri významných podujatiach ako sú napríklad stretnutia na vysokej úrovni alebo inaugurácie, sa v spolupráci s komisiou a jej delegáciami v užívateľských štátoch, uskutočnia vhodné opatrenia.6. ZÁVEREČNÉ USTANOVENIAKomisia môže, ak to považuje za vhodné po diskusii s národným koordinátorom ISPA a zodpovedným orgánom, iniciovať špecifické doplnkové opatrenia.Zodpovedný orgán môže v každom prípade realizovať doplnkové opatrenia. Musí konzultovať s komisiou a informovať ju o podniknutých iniciatívach tak, aby sa Komisia mohla primerane podieľať na ich realizácii.Aby sa uľahčila implementácia týchto opatrení, Komisia môže poskytnúť primeranú pomoc a môže vydať pokyny.Osobitné ustanovenia týkajúce sa reklamných pútačov a pamätných tabúľAby sa zaručila viditeľnosť projektov ISPA, užívateľské štáty zabezpečia, aby boli dodržané nasledovné opatrenia o informáciách a publicite.1. REKLAMNÉ PÚTAČEReklamné pútače sa vztýčia na stavebných miestach projektov podporovaných ISPA. Také pútače musia mať miesto vyhradené pre údaj o účasti Európskeho spoločenstva.Reklamné pútače musia mať rozmer zodpovedajúci rozsahu činnosti.Časť pútača vyhradená pre Európske spoločenstvo musí spĺňať tieto kritériá:- musí zaberať aspoň 50 % celkovej plochy pútača,- musí zobrazovať normalizovaný emblém Európskeho spoločenstva a musí obsahovať text uvedený v pripojenom príklade.Ak zodpovedný orgán nevztýči pútač oznamujúci jeho účasť na financovaní projektu, pomoc Európskeho spoločenstva sa oznámi na špeciálnom reklamnom pútači. V takom prípade analogicky platia predchádzajúce príslušné ustanovenia týkajúce sa Európskeho spoločenstva.Pútače sa odstránia najneskôr šesť mesiacov po dokončení prác a nahradia sa pamätnými tabuľami v súlade s ustanoveniami bodu 2.2. PAMÄTNÉ TABULENa miestach prístupných verejnosti sa umiestnia stále pamätné tabule. Okrem emblému Európskeho spoločenstva musia také tabule poukazovať na príspevok Európskeho spoločenstva na projekt.Ako vzor pre požadovaný obsah by sa mal použiť nasledovný text:"Tento projekt bol spolufinancovaný Európskym spoločenstvom na … %. Po dokončení projektu (uviesť rok), celkové náklady na projekt boli… (národná mena) a celkový príspevok Európskeho spoločenstva bol… (národná mena)."+++++ TIFF +++++--------------------------------------------------